సౌరవిద్యుత్‌ ఉత్పత్తిరంగంలో సోలార్‌ మాడ్యుల్స్‌ ఉత్పత్తిచేస్తున్న ప్రీమియర్‌ సోలార్స్‌ కొత్తగా సౌరశక్తితో
పనిచేసే హైబ్రిడ్‌ వాహనాలను ప్రవేశపెడుతోంది. సంగారెడ్డిజిల్లా అన్నారం గ్రామంలో ఇందుకు సంబంధించిన
200 మెగావాట్ల సోలార్‌ మాడ్యుల్స్‌ ఉత్పత్తికేంద్రం నిర్మించింది. రాష్ట్ర మంత్రి కెెటీఆర్‌ యూనిట్‌ ప్రారంభించనున్నారు.
అలాగే ఇ-వాహనాలను రాష్ట్ర భారీ నీటిపారుదలశాఖ మంత్రి హరీష్‌రావు ప్రారంభిస్తారని కంపెనీ వెల్లడించింది.
ఇపిసి విధానంలో స్వతంత్రంగా విద్యుత్‌ ఉత్పత్తిచేస్తున్న ప్రీమియర ్‌సోలార్‌ తెలంగాణలో విస్తరిస్తోంది.
కంపెనీ ఛైర్మన్‌ సురేందర్‌పాల్‌సింగ్‌, ఎండి చిరంజీవ్‌సింగ్‌ సలూజా, ఎగ్జిక్యూటివ్‌ డైరెక్టర్‌ బిపిన్‌దీప్‌సింగ్‌ సలూజ,
మరో ఇడి కార్తీక్‌ పొల్సాని, సుధీర్‌మూలా డా.ఎంపిసింగ్‌, సిఇఒ విష్ణుహజారి తదితరులు మీడియాతో
మాట్లాడుతూ పూర్తి ఆటోమేటిక్‌ 200 మెగావాట్స్‌ మాడ్యుల్‌ ఉత్పత్తికేంద్రం ప్రారంభిస్తున్నట్లు వెల్లడించారు.
ఈ కొత్త ఉత్పత్తికేంద్రం ప్రారంభించడం ద్వారా ప్రీమియర్‌ సోలార్‌కు 375 మెగావాట్స్‌, సౌరవిద్యుత్‌లో
50 మెగావాట్ల వరకూ చేరుకుంటుందని కంపెనీ ఛైర్మన్‌ వివరించారు దేశంలోని ప్రముఖ ఐదు సోలార్‌ మాడ్యూలర్‌
ఉత్పత్తిసంస్థల్లో ఒకటిగా ఉన్న ప్రీమియర్‌ సోలార్‌ చేపడుతున్న ఈ ఉత్పత్తితో సోలార్‌ మాడ్యూల్స్‌ తయారీదార్ల
బృందంలో ఒక ఉన్నతస్థానంలో నిలుస్తుందన్నారు. ఈ కేంద్రం ద్వారా ప్రత్యక్షంగాను, పరోక్షంగాను 500 మందికి
ఉద్యోగ అవకాశాలు లభిస్తాయి. 2022 నాటికి 100 గిగావాట్స్‌ సౌరవిద్యుత్‌ ఉత్పత్తి లక్ష్యంచేరుకునేందుకు వీలుగా
దేశవ్యాప్తంగా ప్రాజెక్టులు ఏర్పాటుచేయాలనని ప్రభుత్వం నిర్దేశించిన లక్ష్యాలు తమ ఉత్పత్తి సామర్ధ్యం పెంచేందుకు
దోహదంచేసాయని కంపెనీ ఛైర్మన్‌ సురేందర్‌పాల్‌సింగ్‌ వెల్లడించారు. సౌరశక్తితో నడిచే హైబ్రిడ్‌ ఇ-వాహనాలు
ప్రవేశపెడుతున్నామన్నారు. సౌరశక్తితో నడిచే వాహణశ్రేణిలో సోలార్‌ ఇ-రిక్షాలు, సోలార్‌ సైకిల్‌ రిక్షాలు,
సోలార్‌ ఇ-బైకలు, సోలార్‌ బైసైకిల్స్‌ ఉన్నాయన్నారు. ప్రీమియర్‌సోలార్‌ వృద్ధిచేసిన సౌరశక్తితో నడిచే సైకిల్‌ రిక్షాను
తక్కువ నిర్వహణతో భారీ ఎండగా ఉన్నరోజున 25నుంచి 30 కిలోమీటర్లవరకూ నడిచే ఏర్పాట్లు చేస్తామన్నారు.
ఉత్తరాఖండ్‌ రాష్ట్రంలో కాలువల వెంబడి, కాలువలపైన కొత్త తరహాలో 20 మెగావాట్స్‌ ఉత్పత్తి చేసే ప్రాజెక్టు
నిర్మిస్తుందని, ఇదేక్రమంలో 100 మెగావాట్ల విద్యుత్‌ ఉత్పత్తికేంద్రాలను రూఫ్‌టాప్‌ సోలార్‌లను నిర్మిస్తోందని
ఎండి చిరంజీవ్‌సింగ్‌ సలూజ వెల్లడించారు. ప్రీమియర్‌ సోలార్‌ ఉత్పత్తిని విస్తరించే క్రమంలో ఒక గిగావాట్‌
సౌరవిద్యుత్‌ ఉత్పత్తికేంద్రం నిర్మిస్తోందన్నారు. అంతర్జాతీయ ఉమ్మడి భాగస్వామ్యంతో 2018 సెప్టెంబరునాటికి
250 మెగావాట్స్‌ను మొదటిదశలో ఉత్పత్తిచేస్తామన్నారు.